Държавен вестник, бр. 10, 2011 г., стр. 19

БРОЙ  10	
Д Ъ Р Ж А В Е Н  В Е С Т Н И К 	
СТР.  19  
За първи път по време на Преброяване 2011 
се предвижда въвеждането на нов метод на 
регистрация на данните – попълване на електро­
нен формуляр по интернет. Във връзка с това 
разработеният инструментариум се адаптира 
към новия метод на регистрация. Разработени 
са критерии за коректност при въвеждането на 
данните – формален контрол, логически връз­
ки между въпросите, групови грешки на ниво 
преброителна карта, преброителен участък и 
контролен район.
От 1 до 14 септември 2010 г. се проведе 
пробно преброяване на населението и жилищния 
фонд като етап от подготовката за провеждане 
на Преброяването на населението и жилищния 
фонд през 2011 г. и в изпълнение на чл. 24 (1) 
от Закона за преброяване на населението и 
жилищния фонд. Успешно бяха изпълнени ос­
новните цели на пробното преброяване: тестване 
на инструментариума – преброителни карти, 
инструкции, номенклатури и класификатори; 
тестване на организацията – райониране на 
населените места на преброителни участъци и 
контролни райони, натовареност на преброи­
телите; тестване на сигурността и капацитета 
на системата за електронно преброяване при 
работа в реално време. 
С цел получаване на предварителни дан­
ни за нагласата на гражданите на Република 
България да участват в Преброяване 2011 
чрез интернет за първи път в анкетната карта 
за използването на ИКТ от домакинствата 
и лицата беше тестван модул „Преброяване 
2011“, който осигури надеждна информация за 
пробното преброяване, проведено през 2010 г., 
и предстоящото изчерпателно преброяване на 
населението и жилищния фонд, което ще се 
проведе през 2011 година.
Пазар на труда
През 2010 г. към Наблюдението на работната 
сила беше включен допълнителен модул „Съв­
местяване на работа със семеен живот“ (съглас­
но Регламент (ЕО) № 20/2009 на Комисията). 
Във връзка с изпълнение на изискванията на 
Регламент (ЕО) № 1158/2005 на Европейския 
парламент и на Съвета относно краткосрочната 
бизнес статистика беше разработена методика за 
календарно и сезонно изглаждане на данните за 
отработените часове за дейностите строителство 
и индустрия. Разшири се значително обемът на 
тримесечната и годишната информация (данни 
и метаданни) от Наблюдението на работната 
сила и годишната и краткосрочната статистика 
на заетостта и разходите за труд, публикувани 
на интернет страницата на НСИ.
И през 2010 г. продължи използването на 
вълновия подход в Наблюдението на работ­
ната сила, при който част от показателите 
се събират с годишна (вместо с тримесеч­
на периодичност), което намалява тежестта 
върху домакинствата и лицата, попаднали в 
анкетата. С оглед подобряване на качеството 
на статистическата информация е подготвен 
национален план за подобряване на качество­
то на данните от Наблюдението на работната 
сила съгласно препоръките на Евростат в тази 
област. Започна работата по проект „Заетост 
на хората с увреждания“ – подготовка на ин­
струментариума за изследването, което ще се 
проведе през 2011 г. съгласно Регламент (ЕС) 
№ 317/2010 на Комисията. Експерти от НСИ 
в областта на статистиката на пазара на труда 
взеха участие в междуведомствени работни 
групи за: разработване на система за проучване 
и прогнозиране на потребностите от работна 
сила с определена квалификация в България; 
определяне на минималните осигурителни 
прагове и разработване на национален план за 
действие по заетостта за 2011 година. 
Образование и учене през целия живот
През 2010 г. продължи методологическата 
работа на поетапно внедряване на Регламент 
(ЕО) № 452/2008 на Европейския парламент и 
на Съвета за производството и развитието на 
статистиката на образованието и обучението 
през целия живот. НСИ се включи в подго­
товката на Регламент на ЕК за внедряване на 
цитирания Регламент на ЕП и Съвета относно 
статистиката на системите за образование и 
обучение. Постигнатата висока степен на съг­
ласуваност и хармонизация на националната 
статистическа методология за образованието 
и обучението с тази на Евростат позволява 
България да започне изпълнението на Ре­
гламента на ЕК незабавно и без искане за 
дерогации. Освен това, наред с регулярните 
дейности по производство и разпространение 
на статистическа информация за дейността 
и разходите на всички публични и частни 
институции в областта на предучилищното, 
основното, средното и висшето образование и 
професионалното обучение на възрастни, уси­
лията бяха насочени към събирането на данни 
за професионалното обучение на възрастни в 
ЦПО и професионалните гимназии и колежи.
Във връзка с намаляване на разходите и нато­
варването на респондентите продължи работата 
по проучване и анализ на информационните 
системи на МОМН за средното образование в 
качеството є на административен източник на 
данни за целите на статистиката на образова­
нието. Установени са някои различия в обхвата 
на образователните институции и потребност 
от привеждане на информационните системи в 
съответствие с Регламента на ЕК за статисти­
ката на системите за образование и обучение.
Култура
През 2010 г. НСИ проведе осем изчерпателни 
годишни изследвания в областта на културата, 
основани на методология, съответстваща на 
препоръките на Евростат.